# Mitja Marató de Terrassa

La Mitja Marató de Terrassa és una prova atlètica en format de mitja marató que se celebra anualment a Terrassa des de l'any 2000.
La Mitja Marató de Terrassa està organitzada per l'Associació Esportiva Mitja Marató de Terrassa (AEMMT), que promou l'organització d'aquesta emblemàtica prova a més d'altres manifestacions atlètiques. La primera edició d'aquesta mitja marató, que té un recorregut 100% urbà que transcórrer al llarg dels 21,097 km per diversos carrers de la ciutat de Terrassa, tingué lloc el mes d'abril de l'any 2000. L'any 2001 també al mes d'abril, i va esdevenir Campionat de Catalunya Absolut de Mitja Marató. A partir de la tercera edició, l'any 2002, la Mitja Marató de Terrassa va passar a celebrar-se durant el mes de gener, d'acord amb el calendari de la Federació Catalana d'Atletisme. La Mitja Marató s'ha convertit en una prova tradicional de Terrassa, amb una participació d'uns 3.000 participants. En les darreres edicions, els organitzadors han apostat per la internacionalització de la cursa, que ha cercat la participació d'atletes europeus i africans de primer nivell.
Des de l'any 2006, l'associació promotora de la Mitja Marató, per tal de facilitar la participació en una cursa amb menys exigència que una mitja marató i oferir una prova encara més participativa, organitza també, en paral·lel a la Mitja Marató, l'anomenada 'Cursa 'Santi Centelles', una cursa popular de 5 Km. A banda d'aquestes dues curses que se celebren la mateixa data, l'organització Mitja Marató de Terrassa també és la responsable de l'organització d'altres proves atlètiques, com la 'Cursa de les Dones' que se celebra des de l'any 2015 i que des del 2022 s'anomena 'Cursa Fanny Sallés de les dones' en reconeixement a Fanny Sallés la primera dona periodista esportiva de la ciutat, la 'Cursa de Festa Major de Terrassa' que se celebra des de l'any 1980, o la 'Cursa atlètica popular de Ca n'Anglada'.

## Referències

* ↑ Cadalso, Josep «La Mitja Marató vol potenciar el seu vessant internacional». Diari de Terrassa, 17-06-2023 [Consulta: 2 gener 2024].
* ↑ «Mitja Marató». Ajuntament de Terrassa. [Consulta: 2 gener 2024].
* ↑ Tarrida, Lluïsa «La Mitja Marató de Terrassa busca superar els 3.000 participants. L'organització ha fet un esforç per intentar portar atletes africans de primer nivell i rebaixar la marca». Món Terrassa, 15-12-2023 [Consulta: 2 gener 2024].
* ↑ Cadalso, Josep «Cartell internacional de luxe a la Mitja Marató Els organitzadors volen batre els rècords de la prova en categoria masculina i femenina». Diari de Terrassa, 12-01-2023 [Consulta: 2 gener 2024].
* ↑ Aguilera, Pau «La 17a cursa Santi Centelles repeteix els guanyadors de la darrera edició en les categories masculina i femenina». Terrassa Digital, 29-01-2023 [Consulta: 2 gener 2024].
* ↑ Pou, Salva «La 1era. Cursa de la dona a Terrassa supera previsions». Atletisme.com, 22-09-2014. Arxivat de l'original el 2 de gener 2024 [Consulta: 2 gener 2024].
* ↑ Casulleras, Marc «La 9a Cursa de les Dones – Fanny Sallés frega les 2.000 inscripcions». Terrassa Digital, 29-09-2023 [Consulta: 2 gener 2024].
* ↑ «Cursa Festa Major de Terrassa». Gran Enciclopèdia Catalana. Grup Enciclopèdia Catalana [Barcelona] [Consulta: 2 gener 2024].
* ↑ «Ivan Zarco i Airina Guillen guanyen la Cursa de Ca n’Anglada del circuït Activa’t». Malarassa, 08-07-2019 [Consulta: 2 gener 2024].

## Enllaos externs

* Mitja Marató de Terrassa